《送罗山甫归金坛》
明代·黎民表

君不见句曲之山横已字，三峰巉岩势相似。金庭地肺杳莫窥，上盘天文下地理。

前有大，茆君后有杨长史。膺图受箓称上真，炼石烧丹求不死。

隐居之后琐琐尔，十赉犹存九锡风，清虚不救台城耻。

翰墨长留天地间，琅玕散落烟霞里。古柏槯残元气裂，龙池可以洗君耳。

华阳幼仙罗山甫，早岁餐芝思脱屣。风流远蹑二子踪，字艺之工亦其此。

三十无人是知己，黄河之清讵能俟。前年裹足游帝京，几度悲歌饮燕市。

布衣不得谒公卿，词场唯许交徐李。翻然更作出塞游，拟树奇功报天子。

风尘蹩躠不可留，剑气谈锋徒碨磥。上书羞蹈终南径，垂钓空思五湖水。

只今豺虎多啖争，主持正赖周中兴。君期岁暮探云谷，余亦秋风发广陵。

海鹄沙鸿不可羁，水远山长无尽期。他时肯觅朱明洞，叩门一访轩辕师。

作者简介：明广东从化人，字惟敬，号瑶石山人。黎贯子。黄佐弟子。以诗名，与王道行、石星、朱多煃、赵用贤称“续五子”。亦工书画。嘉靖举人。选入内阁，为制敕房中书舍人，出为南京兵部车驾员外郎。万历中官至河南布政司参议。有《瑶石山人稿》、《养生杂录》、《谕后语录》。